Francesco Saverio de Zelada

Francesco Saverio de Zelada (født 27. august 1717 i Roma, død 19. desember 1801 samme sted) var en kardinal i den katolske kirke.

Liv og virke

Bakgrunn
Han var barn av en spansk familie som bestemte ham for en karriere som byråkrat og diplomat i den romerske kurie. Hans far, Juan de Zelada, kom fra  Murcia, og moren, Manuela Rodríguez, fra en adelsslekt i Oviedo. Han studerte sivil og kirkelig rett ved La Sapienza.

Prest
Han ble presteviet 23. oktober 1740, og i 1742 var han i arbeide i Den apostoliske signatura. I mars 1760 ble han auditor ved Den romerske rota.

Erkebiskop
Den 23. desember 1766 ble han utnevnt til titulærerkebiskop av Petra; bispevielsen den 28. desember 1766 i Quirinalpalassets kapell foretok pave Klemens XIII personlig, med kurieerkebiskopene Scipione Borghese og Ignazio Reali.

Kardinal
I konsistoriet 19. april 1773 kreerte pave Klemens XIV ham til kardinalprest til San Martino ai Monti. I 1793 byttet han tittelkirke til Santa Prassede. Han forfattet bullen Dominus ac Redemptor av 21. juli 1773, som opphevet jesuittordenen.

Hans karriere toppet seg med pave Pius VI utnevnelse av ham til statssekretær (1789–1796). Etter Pius' død deltok han på konklavet 1799-1800, som valgte pave Pius VII. Som den hellige romerske kirkes bibliotekar (15. desember 1779 til sin død) markerte han seg ikke for noen stor religiøs iver, men han var en stor samler av bøker, mynter, medaljer og andre kunstverker. Han installerte et observatorium i Collegio Romano.

Han ble begravet i kirken San Martino ai Monti.  Hans trykte bøker kom til Vatikanbiblioteket, mens hans manuskripter, sent til sikker oppbevaring tidligere til Spania, kom til kapitularbiblioteket i  Toledo, ved katedralen der.<ref>Röttgen 1970:65, siterte Nello Vian, «un piccolo fondo sulla rivoluzione francese», Studium", (Juli – august 1965:7f).</ref> Hans samling av anatomiske modeller hadde han testamentert til Ospedale di Santo Spirito.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Francesco Saverio de Zelada (1717-1801) *1766
Litteratur
 Giacomo Martina: La Chiesa nell'età dell'assolutismo, del liberalismo, del totalitarismo. Da Lutero ai nostri giorni'', Brescia, Morcelliana, 1970.

Referanser

Italienske katolske biskoper
Italienske kardinaler
Linjen Rebiba
Pavelige diplomater
Personer fra Roma